

**Gradska tržnica d.o.o., Augusta Šenoe 12, Varaždin –Tel. 042-302-956 / Fax 042-302-902 www.varazdinski plac.hr**

**Matični broj:01318853 OIB:31452810613 Žiro račun: Privredna banka Zagreb HR4823400091110219073**

**Varaždinska tržnica na 6. Danu hrvatskih tržnica predstavlja domaće proizvode iz zavičaja**

**Varaždinsko bučino ulje, med, medenjaci, žitarice i cvijeće predstavljat će našu županiju**

**na Trgu bana Jelačića, u subotu, 30. rujna**

U organizaciji Udruge hrvatskih tržnica, na središnjem zagrebačkom trgu, u **subotu, 30. rujna** održava se **6. Dan hrvatskih tržnica**. Ove godine sajam će doživjeti retro izdanje, pa će izlagači nuditi robu na drvenim klupama odjeveni u narodne nošnje, kako bi se što bolje dočarala atmosfera tržnice s početka 20. stoljeća.

Predstavnici varaždinskog placa su **Svjećarsko medičarski obrt Slavica**, **OPG Presečki Zdravko**, **OPG Danijel Kotiščak** i **OPG Šimak Branko**, koji će posjetiteljima nuditi tradicionalne proizvode varaždinskoga kraja: bučino ulje, med i medenjake, proizvode od heljde i kukuruznog brašna te rezano cvijeće.

Na događaju će se ponudom domaćih proizvoda lokalnih OPG-ova, predstaviti tržnice iz cijele zemlje. Raznoliko voće i povrće, sir, suhomesnate delicije, maslinovo ulje, domaća vina i likere, nudit će čak sedamdeset izlagača. Događaj će biti zanimljiv ne samo ljubiteljima domaćih proizvoda, već će privući i one koji vole retro iskustva, jer na Jelačić placu ove će subote sve biti jednako kao u prvoj dekadi 20. stoljeća.

6. Dan hrvatskih tržnica održava se pod visokim pokroviteljstvom Predsjednice Republike, Kolinde Grabar – Kitarović, što potvrđuje značaj i važnost događaja za domaće gospodarstvo, poljoprivredu i turizam.

**Gradska tržnica d.o.o.**

direktor Predrag Ciglar

E-mail: direktor@varazdinskiplac.hr

Tel: 042.302.956